דאבוס

דָּאבוֹס (בגרמנית: Davos, ברומאנש: Tavau) היא עיר בקנטון גראובינדן, שבמזרח שווייץ, בקרבת הגבול עם אוסטריה. העיר נחשבת לגבוהה ביותר באירופה. ליד העיר זורם נהר לנדוואסר.

דאבוס ידועה בעיקר בזכות כנס הפורום הכלכלי העולמי הנערך בה מדי שנה מאז 1971, ואתר הסקי הגדול שסביבה, המשותף לה ולעיירה קלוסטרס (Klosters). עוד מתקיימים בעיר טורניר ההוקי קרח גביע שפנגלר וכנסים נוספים הנערכים במרכז הקונגרסים, בו מתכנס הפורום הכלכלי העולמי.

דאבוס מוכרת גם בשל ספרו של תומאס מאן "הר הקסמים" שעלילתו מתרחשת בפסגת ההר המושלג בדאבוס.

דאבוס התחרתה על אירוח אולימפיאדת החורף של 1928 אך המשחקים התקיימו בסופו של דבר בסנט מוריץ הסמוכה.

יהדות דאבוס

מעל מאה שנים קיים בנין קהילה יהודית בשם "אתניא" במקום בית כנסת, מקווה, ובית מרפא. עד מלחמת העולם השנייה שימש לחולי שחפת, בהמשך ארגונים שונים לחולי עור ונשימה הפעילו את המקום לסירוגין.

בדאבוס נפתחה ישיבה גבוהה חסידית החל מתקופת הקורונה, מחודש אייר תש"פ. בישיבה, בראשות הרב אליהו חיים שטרנבוך, והרב מיכאל אריה רנד, לומדים כ-70 תלמידים, בעיקר מאירופה. 

מחוץ לדאבוס קיים בית עלמין יהודי.

קישורים חיצוניים 
 
 
 חופשה בדאבוס - אתר המידע התיירותי הרשמי של העיר
 

אתרי סקי בשווייץ
גראובינדן: ערים